Πανσερραϊκός (ποδόσφαιρο)

Ο **Μουσικός Γυμναστικός Σύλλογος Πανσερραϊκός**  είναι ελληνικό αθλητικό σωματείο το οποίο εδρεύει στις Σέρρες. Ιδρύθηκε στις 31 Μαΐου 1964 από τους ευεργέτες Χατζηαθανασιάδη.

Το ανδρικό τμήμα ποδοσφαίρου του Μ.Γ.Σ. Πανσερραϊκού αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Super League 1), με την επωνυμία «**Μουσικογυμναστικός Σύλλογος Πανσερραϊκός 1946 [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Πανσερραϊκός [[Ποδοσφαιρική Ανώνυμη Εταιρεία|Π.Α.Ε.]]**».

Τα χρώματα του αθλητικού συλλόγου είναι το κόκκινο και το λευκό. Το έμβλημά του είναι ο «Λέων της Αμφίπολης». Χρησιμοποιεί ως αγωνιστική έδρα το Δημοτικό Γήπεδο Σερρών, το οποίο έχει χωρητικότητα 9.500 θέσεων.
μικρογραφία|250x250εσ|Το γήπεδο του Πανσερραϊκού

## Ιστορική αναδρομή
Ο Μ.Γ.Σ. Πανσερραϊκός ιδρύθηκε στις 31 Μαΐου 1964 από τα αδέρφια Βαγγέλη, Δημήτρη και Θανάση Χατζηαθανασιάδη, όταν και αποφασίστηκε επισήμως η συγχώνευση δύο σερραϊκών ομάδων της Β΄ Εθνικής Κατηγορίας, του Απόλλωνα Σερρών και του Ηρακλή Σερρών. 

Ο Πανσερραϊκός στο τέλος της ίδιας περιόδου (1964-65) κέρδισε την άνοδό του στην Α΄ Εθνική κατηγορία, έπειτα από αγώνες μπαράζ, όπου και συμμετείχε για έξι συναπτά έτη, μέχρι και την περίοδο 1970–71. Η παραμονή του στη Β΄ Εθνική υπήρξε πολύ σύντομη καθώς κατά την περίοδο 1971–72 κατέκτησε την πρώτη θέση του τελικού βαθμολογικού πίνακα. 

Από το φθινόπωρο του 1972 μέχρι και το καλοκαίρι του 1979, έτος κατά το οποίο συστάθηκε η «Μ.Γ.Σ. Πανσερραϊκός ΠΑΕ», οπότε και κατετάγη τελευταίος στη βαθμολογική κατάταξη, ο σύλλογος αγωνίστηκε στην Α΄ Εθνική, η μακρύτερη παραμονή της ιστορίας του στην κορυφαία κατηγορία των ελληνικών πρωταθλημάτων. Μετά από ένα ακόμη σύντομο πέρασμά του από την Β΄ Εθνική (1979–80) ο Πανσερραϊκός επανήλθε στην Α' Εθνική, όπου και παρέμεινε για τέσσερις περιόδους ως το 1984, οπότε και τερμάτισε τελευταίος.

Ακολούθησε ένα χρονικό διάστημα εναλλασόμενων ανόδων και πτώσεων μέχρι και την περίοδο 1989–90, οπότε και κατόρθωσε να παραμείνει σταθερά στην Α΄ Εθνική για τρία χρόνια. Το πέρας της περιόδου 1992–93 βρήκε το σύλλογο σε πολύ κακή κατάσταση, καθώς υποβιβάστηκε για πρώτη φορά στην ιστορία του στη Γ΄ Εθνική. Την επόμενη χρονιά κατέκτησε το Πρωτάθλημα της κατηγορίας επιστρέφοντας στη Β΄ Εθνική (1994–95), μόνο για να ξαναπέσει στην επόμενη (1995–96).

Από την αγωνιστική περίοδο 1996–97 μέχρι και την 2007–08 ο Πανσερραϊκός αγωνίστηκε σταθερά στη Β΄ Εθνική με κυμαινόμενη απόδοση, φτάνοντας όχι ψηλότερα από την 4η θέση. Ωστόσο την άνοιξη του 2008 κατέκτησε το Πρωτάθλημα της κατηγορίας επιστρέφοντας στην Α΄ Κατηγορία (πλέον Σούπερ Λίγκα) μετά από 16 χρόνια. Η κατάληψη της 16ης θέσης κατά την περίοδο 2008–09 σήμαινε, ωστόσο, και τον υποβιβασμό του συλλόγου στη Β΄ Εθνική. 

Την χρονιά 2009–10 όμως, και παρά το κακό ξεκίνημά του, ο Πανσερραϊκός κατάφερε τελικά να τερματίσει στην 5η θέση της κανονικής περιόδου και, μέσα από τη διαδικασία των μπαράζ ανόδου, να κερδίσει το 3ο εισιτήριο για την Σούπερ Λιγκ 2010–11.. Την επόμενη σεζόν ο Πανσερραϊκός τερμάτισε 16ος (τελευταίος) στην Σούπερ Λιγκ. Την χρονιά 2011–12 ο Πανσερραϊκός τερμάτισε 7ος στο πρωτάθλημα της Φούτμπολ Λιγκ, ενώ την χρονιά 2012–13 τερμάτισε 8ος αλλά υποβιβάστηκε στην νέα Γ΄ Εθνική κατηγορία λόγω οικονομικών προβλημάτων.

Την περίοδο 2015–16, έπειτα από δύο περιόδους στη Γ΄ Εθνική κατηγορία, η ομάδα μετείχε στη Β΄ Εθνική κατηγορία (Φούτμπολ Λιγκ), με την επωνυμία «ΠΑΕ Πανσερραϊκός 1964», μέχρι τη σεζόν 2017–18 οπού έπεσε κατηγορία εξαιτίας της μείωσης ομάδων στη Φούτμπολ Λιγκ από 18 σε 16 και έπεσε στην Γ΄ Εθνική.

Στην Γ΄ Εθνική την σεζόν 2018–19 ο Πανσερραϊκός παρόλο το καλό ξεκίνημα τερμάτισε 3ος και παρέμεινε στη Γ΄ Εθνική ενώ τη σεζόν 2019–20 κατέκτησε αήττητος το πρωτάθλημα της Γ΄ Εθνικής και επέστρεψε στη Φούτμπολ Λιγκ.

Στις 13 Μαΐου του 2023, ο σύλλογος κατέκτησε το πρωτάθλημα στον Βόρειο Όμιλο της Σούπερ Λιγκ 2, κάτι που σήμανε και την άνοδό του στα μεγάλα σαλόνια.

Η σεζόν 2023–24, βρήκε τον Πανσερραϊκό στην Σούπερ Λιγκ μετά από 12 χρόνια. Αναδείχθηκε 9ος στην κανονική διάρκεια και 7ος μετά τα play out με προπονητή τον Πάμπλο Γκαρσία. Στο Κύπελλο απέκλεισε τον Αστέρα Τρίπολης στους 16 αλλά στα προημιτελικά αποκλείστηκε με 2 βαριές ήττες από τον ΠΑΟΚ. Την σεζόν 2024–25 τερμάτισε 11ος στην κανονική διάρκεια και 12ος μετά τα play out με προπονητή αρχικά τον Μιχάλη Γρηγορίου και μετέπειτα τον Χουάν Φεράντο. Στο Κύπελλο αποκλείστηκε στους 16 από τον Πανιώνιο, ενώ είχε κερδίσει με 2–0 στο πρώτο παιχνίδι, έχασε με 3–0 στο δεύτερο.

## Τίτλοι και διακρίσεις
### Εθνικοί
* **[[Α2 Εθνική ποδοσφαίρου ανδρών|Β´ κατηγορία]]**
** Πρωταθλητής (5): 1964–65, 1971–72, 1979–80, 2007–08, 2022–23
** Δεύτερη Θέση (3): 1984–85, 1986–87, 1998–89
* **[[Γ΄ Εθνική ποδοσφαίρου ανδρών|Γ´ κατηγορία]]**
** Πρωταθλητής (2): 1993–94, 2014–15
** Δεύτερη Θέση (2): 1995–96, 2013–14
* **[[Δ΄ Εθνική ποδοσφαίρου ανδρών|Δ´ κατηγορία]]**
** Πρωταθλητής (1): 2019–20

### Τοπικοί
* **Κύπελλο [[Ένωση Ποδοσφαιρικών Σωματείων Σερρών|ΕΠΣ Σερρών]]**
** Κυπελλούχος (1): 2018–19

### Τουρνουά
* **Πανθεσσαλικού**
**  Νικητής (1): 2024 

## Διαχρονική πορεία

### Σύνολα συμμετοχών στα εθνικά πρωταθλήματα

## Έμβλημα
Έμβλημα της ομάδας αποτελεί ο «Λέων της Αμφίπολης».

## Οικονομικά και ιδιοκτησιακό
### Επωνυμία
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

* «**Μ.Γ.Σ. Πανσερραϊκός [[Ποδοσφαιρική Ανώνυμη Εταιρεία|Π.Α.Ε.]]**» (1981–2013)
* «**Πανσερραϊκός 1964 [[Ποδοσφαιρική Ανώνυμη Εταιρεία|Π.Α.Ε.]]**» (2015–2018)
* «**Πανσερραϊκός [[Ποδοσφαιρική Ανώνυμη Εταιρεία|Π.Α.Ε.]]**» (2020–σήμερα)

## Διοίκηση Π.Α.Ε.

## Τρέχουσα σύνθεση

### Δανεικοί

## Αξιομνημόνευτοι ποδοσφαιριστές
*(συμμετοχές/τέρματα με την [[Εθνική Ελλάδας (ποδόσφαιρο ανδρών)|Εθνική Ελλάδας]])*

*  Δημήτρης Αϊβαζίδης (2/0)
*  Σάκης Αναστασιάδης (2/0, συνολικά καριέρας 4/0)
*  Γιώργος Κ. Γεωργιάδης (2/0, συνολικά 3/0 — ενεργός ποδοσφαιριστής, με τελευταία συμμετοχή στις 6 Σεπτ 2011)
*  Τραϊανός Δέλλας (συνολικά 53/1 — πρωταθλητής Ευρώπης 2004 και στην κορυφαία 23άδα της διοργάνωσης,  με καριέρα σε Αγγλία και Ιταλία)
*  Βαγγέλης Καλογερόπουλος (3/0)
*  Παναγιώτης (Τάκης) Κελεσίδης (συνολικά 7/0)
*  Χρήστος Μελίσσης (συνολικά 2/0)
*  Ηλίας Σαββίδης (συνολικά 6/0)
*  Τάκης Σοφιανόπουλος (συνολικά 2/1)
*  Κώστας Ταράσης (2/0, συνολικά 4/0)
*  Ζήσης Τσέκος (συνολικά 1/0)
*  Κώστας Τσιμίκας
*  Γιώργος Τσιφούτης (2/0)
*  Μάκης Χάβος (συνολικά 1/0)
*  Στέφανος Αθανασιάδης (συνολικά 23/5)
*  Δημήτρης Γκούρτσας (συνολικά 3/0)

## Δείτε επίσης
* Κατάλογος ποδοσφαιρικών σωματείων Ε.Π.Σ. Σερρών
* Ένωση Ποδοσφαιρικών Σωματείων Σερρών

## Παραπομπές


## Εξωτερικοί σύνδεσμοι
* 
* 
* Τρέχοντα αποτελέσματα αγώνων Πανσερραϊκού
* Δημοτικό Γήπεδο Σερρών, πληροφορίες στον ιστότοπο Stadia.gr

 

Κατηγορία:Πανσερραϊκός Γ.Σ. (ποδόσφαιρο)
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1964